Mecranium revolutum

Ti Mecranium revolutum ket ti maysa a karkarna a kayo manipud iti Haiti, a naipangpangruna iti Sud. Daytoy ket endemiko iti rehion ti Morne Formon-Pic Macaya iti kabambantayan ti Massif de la Hotte. No maikuyog kadagiti sabali a sebbangan ti Mecranium manipud iti lugar, daytoy ket tinawtawagan iti "macrio", wenno "bwa pijon" iiti kreol ti Haiti.

Immuna a naipalawa ti Mecranium revolutum idi 1986 kalpasan idi nakolekta iti Parc National Pic Macaya iti kabambantayan ti Massif de la Hotte.

Dagiti nangruna a langa 
Ti mula ket nasamek ti sangsanga a kankanayon a berde a bassit a mula wenno bassit a kayo aginggana iti  tall. Daytoy ket addaan it imaris-dapo a nalamuyot nga ukis ti kayo ken dagiti 4 nga anggulo (kuadrado) ubing nga ungkay. Ti napuskol, dagtii naallidan a bulong ket agsumbangir ken simple, ken agririmpuokda kadagiti ungto ti ungkay. Agsabong daytoy iti Mayo ken Hunio, kadagiti determinatdo (cymose) nga infloressensia a mapataud kadagiti awan bulong nga ungkay iti baba dagiti rimpuok dagiti bulong. Dagiti 4 ti merosidadna a sabong ket bassit ken puraw nga agraman kadagiti prominente nga estambre. Dagiti berry a sumaruno ket umunada a berde, ken  maluom a maralabbassit, ken aglaon kadagiti adu a bukel.

Ekolohia 
Ti habitat ti M. revolutum ket ti nadam-eg a bakir ti natangken a kayo a mabirukan kadagiti lasonglason a kabambantayan a mairaman ti nauneg, akikid a rangkis nga agraman kadagiti napadsok a bakras, kadagiti simborio wenno bakras. Adda ebidensia ti limestone iti daytoy a lugar. Kaaduan dagiti sebbangan iti baetan ti  aginggana iti  iti kangato, ngem mabirukan met iti nagatngato a kas .

Pilohenio 
Ti Mecranium revolutum ket mabalin nga asideg a kabagian ti M. torbecianum ti sabali a saan unay a nasuksukimat nga endemiko iti La Hotte nga addaan kadagiti kapada a penotipiko a kababalin. Nupay kasta, maigiddiat ti sebbangan kadagiti pakailasinan ti sabong.

Dagiti nagibasaran 

Melastomataceae
Endemiko a flora ti Haiti